Komission asetus (EY) N:o 1415/2001, annettu 12 päivänä heinäkuuta 2001, oliiviöljyn tosiasiallisen tuotannon ja tuotantotuen yksikkömäärän vahvistamisesta markkinointivuodeksi 1999/2000



Virallinen lehti nro L 191 , 13/07/2001 s. 0010 - 0011



Komission asetus (EY) N:o 1415/2001, annettu 12 päivänä heinäkuuta 2001, oliiviöljyn tosiasiallisen tuotannon ja tuotantotuen yksikkömäärän vahvistamisesta markkinointivuodeksi 1999/2000 EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (EY) N:o 2702/1999(2), ottaa huomioon tuen myöntämistä oliiviöljyn tuotannolle sekä tuottajajärjestöille koskevista yleisistä säännöistä 17 päivänä heinäkuuta 1984 annetun neuvoston asetuksen (ETY) N:o 2261/84(3), sellaisena kuin se on viimeksi muutettuna asetuksella (EY) N:o 1639/98(4), ja erityisesti sen 17 a artiklan 2 kohdan, sekä katsoo seuraavaa: (1) Asetuksen N:o 136/66/ETY 5 artiklassa säädetään, että tuotantotuen yksikkömäärää on alennettava kaikissa niissä jäsenvaltioissa, joissa tosiasiallinen tuotanto ylittää mainitun artiklan 3 kohdassa tarkoitetun taatun kansallisen enimmäismäärän. Ylityksen määrän arvioimiseksi olisi Espanjan, Kreikan, Portugalin ja Ranskan osalta otettava huomioon oliiviöljyksi jalostettujen ja komission päätöksissä 1999/563/EY(5), 1999/565/EY(6), 1999/564/EY(7) ja 2000/498/EY(8) tarkoitettuja kertoimia käyttäen oliiviöljyekvivalenttina ilmaistujen, syötäväksi tarkoitettujen oliivien arvioidut tuotantomäärät. (2) Asetuksen (ETY) N:o 2261/84 17 a artiklassa säädetään, että ennakolta maksettavan oliiviöljyn tuotantotuen yksikkömäärän määrittämiseksi on tarpeen vahvistaa kyseisen markkinointivuoden arvioitu tuotanto. Tämä määrä on vahvistettava sellaiseksi, että vältetään perusteettoman tuen maksaminen oliivinviljelijöille. Kyseinen määrä koskee myös oliiviöljyekvivalenttina ilmaistuja syötäviksi tarkoitettuja oliiveja. Markkinointivuodeksi 1999/2000 arvioitu tuotannon määrä ja ennakolta maksettavan oliiviöljyn tuotantotuen yksikkömäärä vahvistetaan komission asetuksessa (EY) N:o 2236/2000(9). (3) Asetuksen (ETY) N:o 2261/84 17 a artiklan 2 kohdan säännösten mukaisesti tosiasiallinen tuotanto, jolle tukikelpoisuus hyväksytään, on määriteltävä viimeistään kahdeksan kuukautta markkinointivuoden päättymisen jälkeen. Asianomaisten jäsenvaltioiden on ilmoitettava komissiolle viimeistään kutakin markkinointivuotta seuraavana 15 päivänä toukokuuta kussakin jäsenvaltiossa tukikelpoinen määrä komission asetuksen (EY) N:o 2366/98(10), sellaisena kuin se on viimeksi muutettuna asetuksella (EY) N:o 648/2001(11), 14 artiklan 4 kohdan säännösten mukaisesti. Näiden ilmoitusten perusteella näyttää siltä, että markkinointivuonna 1999/2000 tukikelpoinen määrä on Italiassa 791595 tonnia, Ranskassa 2681 tonnia, Kreikassa 463090 tonnia, Espanjassa 747000 tonnia ja Portugalissa 47380 tonnia. (4) Se, että jäsenvaltiot myöntävät tukea näille määrille, viittaa siihen, että asetuksissa (ETY) N:o 2261/84 ja (EY) N:o 2366/98 tarkoitetut tarkastukset on tehty. Tosiasiallisen tuotannon vahvistaminen jäsenvaltioiden ilmoittamien tukikelpoisten määrien perusteella ei estä kuitenkaan tekemästä johtopäätöksiä näiden tietojen tarkkuuden varmistamisen perusteella tilien tarkastamisen ja hyväksymisen yhteydessä. (5) Asetuksen (ETY) N:o 2261/84 17 a artiklan 2 kohdassa toisessa luetelmakohdassa säädetty tuotantotuen yksikkömäärä, joka maksetaan tosiasiallisen tuotannon tukikelpoisille määrille, on myös vahvistettava ottaen huomioon tosiasiallinen tuotantomäärä. (6) Tässä asetuksessa säädetyt toimenpiteet ovat rasvojen hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Markkinointivuodeksi 1999/2000 asetuksen (ETY) N:o 2261/84 17 a artiklan 2 kohdan ensimmäisessä luetelmakohdassa tarkoitettu oliiviöljyn tuen maksamisessa käytettävä tosiasiallinen tuotannon määrä on: - 747000 tonnia Espanjassa, - 2681 tonnia Ranskassa, - 463090 tonnia Kreikassa, - 791595 tonnia Italiassa, - 47380 tonnia Portugalissa. 2. Markkinointivuodeksi 1999/2000 asetuksen (ETY) N:o 2261/84 17 a artiklan 2 kohdan toisessa luetelmakohdassa tarkoitettu tukikelpoisille tosiasiallisille tuotantomäärille maksettava tuotantotuen yksikkömäärä on: - 130,40 euroa 100 kilogrammalta Espanjassa, - 130,40 euroa 100 kilogrammalta Ranskassa, - 118,56 euroa 100 kilogrammalta Kreikassa, - 101,78 euroa 100 kilogrammalta Italiassa, - 130,40 euroa 100 kilogrammalta Portugalissa. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 12 päivänä heinäkuuta 2001. Komission puolesta Franz Fischler Komission jäsen (1) EYVL 172, 30.9.1966, s. 3025/66. (2) EYVL L 327, 21.12.1999, s. 7. (3) EYVL L 208, 3.8.1984, s. 3. (4) EYVL L 210, 28.7.1998, s. 38. (5) EYVL L 213, 13.8.1999, s. 21. (6) EYVL L 213, 13.8.1999, s. 29. (7) EYVL L 213, 13.8.1999, s. 25. (8) EYVL L 200, 8.8.2000, s. 54. (9) EYVL L 256, 10.10.2000, s. 16. (10) EYVL L 293, 31.10.1998, s. 50. (11) EYVL L 91, 31.3.2001, s. 45.